SKS

KinnigBroDoareKarabinenn damaotomatekMont en-droTennata dre amprest-gazoùMunision7,62 × 39 mm M43IjinerSergei Gavrilovich SimonovMare krouidigezh1941-1944ProduerUzin armoù ToulaMare produiñ1949 - 1958 (URSS)Perzhioù teknikelMas (hep kartouchenn)3,85 kgHirder (baionetez pleget)1.021 mmHirder ar c'hanol521 mmHed-tenn efedus400 mLusk-tennañ teorikel35-40 tenn/mnTizh mont e-maez ar boledoù735 m/sEndalc'hKarger diabarzh 10 kartouchenn pourveziet dre ur c'hlipLezennRummad e Bro-C'hallB
An SKS (rusianeg : Самозарядный карабин системы Симонова, Samozaryadny karabin sistemy Simonova, "karabinenn damaotomatek reizhiad Simonov") zo ur garabinenn damaotomatek savet en URSS gant Sergei Gavrilovich Simonov er bloavezhioù 1940. Produet e voe e uzin armoù Toula peurgetket.

 Deskrivadur hag implij 
Un arm damaotomatek eo, kambret e 7,62 × 39 mm, dezhañ ur sistem tennata dre amprest gazoù hag un endalc'h 10 kartouchenn. Tresoù a zo gant an arm hag a ra anezhi unan aes da anavezout. Ur c'hleze-fuzuilh zo stag outi da vat hag ur c'harger diabarzh pourveziet dre ur c'hlip, diwar skouer an M1 Garand stadunanat.
kleiz|thumb|226x226px|Ur soudard eus Arme Dieubidigezh Su Vietnam gantañ un SKS (1968)
An SKS a oa bet produet da gentañ en Unvaniezh Soviedel adalek 1949, met a oa bet ezporzhiet ha savet dindan aotre en estrenvro goude-se, e Sina, Yougoslavia pe RDA da skouer POPENKER Maxim, The Simonov SKS carbine (USSR), Modern Firearms (lennet d'an 22/05/2025). Sañset e oa kemer plas ar Mosin-Nagant etre daouarn an droadegiezh soviedel, met diamzeriet e oa bet buan a-walc'h pa oa bet pourveziet Nerzhioù lu URSS gant an AK-47 er bloavezhioù 1950. An SKS na oa ket bet krouet evit choaz ar mod-tennañ hag ar c'harger a oa unan dek tenn nemetken. En desped da-se, ar c'harabinennoù SKS a oa bet kendalc'het da vezañ implijet gant Unvezioù an Harzoù Soviedel hag an unvezioù a-eil linenn kement hag an adarmead e-pad meur a zek vloaz . Merkañ a ra ivez deroù implij ar c'hartouchennoù 7,62 × 39 mm en URSS, da lavaret eo munisionoù dezhe ur galloud etre McNAB Chris, Armes à feu Encyclopédie visuelle, L'Imprévu, 2022, p. 143. Ar meizad-mañ, savet diwar ar Sturmgewehr 44 alaman e dibenn an Eil Brezel-bed, a voe heuliet goude er rummad fuzuilhoù-arsailh savet gant Kalachnikov.

 Daveennoù 

Rummad:Armoù 7,62 × 39 mm
Rummad:Armoù damaotomatek
Rummad:Armoù Brezel Vietnam
Rummad:Karabinennoù
Rummad:Armoù ar Brezel Yen
Rummad:Armoù URSS